Πανελλήνικος Σύλλογος Χημικών Βιομηχανίας και Επιχειρήσεων

Εσπερίδα για το Ασφαλιστικό
2020-02-26 18:30 - 20:30 (Europe/Athens) | Αίθουσα Εκδηλώσεων ΕΕΧ, ΟΔΟΣ ΚΑΝΙΓΓΟΣ 27, ΑΘΗΝΑ, 106 82
Ο Πανελλήνιος Σύλλογος Χημικών Βιομηχανίας & Επιχειρήσεων
και ο
Πανελλήνιος Συλλόγου Συνταξιούχων Τ.Ε.Α.Χ.
με τη συνδρομή του
Συλλόγου Υπαλλήλων του Γενικού Χημείου του Κράτους
διοργανώνουν εσπερίδα την Τετάρτη 26/2/2020 με θέμα:
«Ασφαλιστικό: οι νομοθετικές εξελίξεις»
με ομιλητές τους εργατολόγους
Δημήτριο Μόσχοβο και
Διονύση Τεμπονέρα .
Στόχος της εκδήλωσης είναι η ενημέρωση των συναδέλφων σχετικά με το νέο τοπίο που δημιουργείται στα εργασιακά και ασφαλιστικά θέματα έπειτα από όλες τις τελευταίες εξελίξεις.
Θα ακολουθήσουν ερωτήσεις συναδέλφων και συζήτηση επί των θεμάτων που θα παρουσιασθούν.
Η εσπερίδα θα πραγματοποιηθεί την Τετάρτη 26/2/2020 στην αίθουσα εκδηλώσεων της Ε.Ε.Χ Κάνιγγος 27 (6ος όροφος), και ώρα 18:30.

Ετήσια Γενική Συνέλευση του Π.Σ.Χ.Β.Ε.
2019-12-17 18:30 - 20:30 | Αίθουσα Εκδηλώσεων ΕΕΧ, ΟΔΟΣ ΚΑΝΙΓΓΟΣ 27, ΑΘΗΝΑ, 106 82
ΠΡΟΣΚΛΗΣΗ
Για την Ετήσια Γενική Συνέλευση του Π.Σ.Χ.Β.Ε.
Αγαπητοί Συνάδελφοι,
μετά από έναν περίπου χρόνο από τη διεξαγωγή της προηγούμενης Γ.Σ. του συλλόγου, σας προσκαλούμε εκ νέου στην ετήσια Γ.Σ. για το έτος 2019.
Τα θέματα της Ημερήσιας Διάταξης είναι:

Απολογισμός του Διοικητικού Συμβουλίου.
Οικονομικός απολογισμός 2019 – Προϋπολογισμός 2020.
Έκθεση της Εξελεγκτικής Επιτροπής.
Προγραμματισμός δράσης του Π.Σ.Χ.Β.Ε. για το έτος 2020.
Ενημέρωση για τις εξελίξεις που αφορούν στη ΣΣΕ
Διάφορα

Η Γενική Συνέλευση θα γίνει την Παρασκευή, 06 Δεκεμβρίου 2019 και ώρα 6.30 μ.μ. στην αίθουσα εκδηλώσεων της ΕΕΧ. Σε περίπτωση μη απαρτίας θα επαναληφθεί την Παρασκευή, 13 Δεκεμβρίου 2019 και ώρα 6.30 μ.μ. στον ίδιο χώρο. Εάν και πάλι δεν επιτευχθεί απαρτία η τελική ημερομηνία της Γενικής Συνέλευσης θα είναι η Τρίτη 17 Δεκεμβρίου 2019 και ώρα 6.30 μ.μ. στην αίθουσα της ΕΕΧ.
ΠΡΟΣΟΧΗ: Επειδή το καταστατικό του Συλλόγου μας προβλέπει αυξημένο ποσοστό παρουσίας στις δύο πρώτες ημερομηνίες διεξαγωγής της Γενικής Συνέλευσης, η υπογράμμιση δηλώνει την ημέρα που τελικά θα γίνει η Συνέλευση.

Για το Διοικητικό Συμβούλιο

O Πρόεδρος
ΦΩΤΗΣ ΜΑΚΡΥΠΟΥΛΙΑΣ
Ο Γενικός Γραμματέας
ΛΑΜΠΡΟΣ ΦΑΡΜΑΚΗΣ

Έγγραφο: ΠΡΟΣΚΛΗΣΗ ΣΤΗΝ ΕΤΗΣΙΑ ΓΣ ΤΟΥ ΠΣΧΒΕ ΓΙΑ ΤΟ 2019

Σεμινάριο ISO 15189:2012
2019-04-19 09:00 - 2019-04-20 16:00 | Ινστιτούτο Παστέρ, Βασ. Σοφίας 127, Αθήνα, Ελλάδα
Ο Πανελλήνιος Σύλλογος Χημικών Βιομηχανίας και Επιχειρήσεων (ΠΣΧΒΕ) διοργανώνει στις 19 και 20 Απριλίου 2019 ημέρες Παρασκευή και Σάββατο, διήμερο εκπαιδευτικό σεμινάριο με θέμα: «ISO 15189:2012 Λειτουργία και Διαπίστευση Κλινικών Εργαστηρίων». Εισηγητές των θεμάτων είναι ο Δρ Μιχαήλ Κουππάρης, ομότιμος καθηγητής Αναλυτικής Χημείας – Φαρμακευτικής Ανάλυσης ΕΚΠΑ, και η Δρ Ειρήνη Λεϊμονή, υπεύθυνη ποιότητος και διασφάλισης προσωπικών δεδομένων του ομίλου AFFIDEA.
Το σεμινάριο αυτό απευθύνεται α) σε όλους τους επιστήμονες που εργάζονται στον εργαστηριακό τομέα του χώρου της υγείας και β) σε εκείνους που θα επιθυμούσαν να ενημερωθούν πάνω στον τρόπο οργάνωσης των κλινικών εργαστηρίων. Πραγματοποιείται με την ευγενική χορηγία και φιλοξενία του Ελληνικού Ινστιτούτου Παστέρ. Οι εργασίες θα πραγματοποιηθούν στο Αμφιθέατρο του Ινστιτούτου, Βασ. Σοφίας 127, Αθήνα.
Ο αριθμός των ατόμων που θα το παρακολουθήσουν θα είναι μέχρι 35. Το κόστος της συμμετοχής ανέρχεται σε €50 για τα μέλη του ΠΣΧΒΕ, €70 για τα μη μέλη του ΠΣΧΒΕ. Θα τηρηθεί σειρά προτεραιότητας.
(Το κόστος συμμετοχής θα καλύψει αποκλειστικά τα έξοδα πραγματοποίησης του σεμιναρίου)
Παρακαλούνται οι ενδιαφερόμενοι να δηλώσουν συμμετοχή μέχρι 17/04/2019, η δε τακτοποίηση της οικονομικής τους οφειλής μπορεί να γίνει και την ημέρα του σεμιναρίου.
To ακριβές πρόγραμμα του σεμιναρίου θα το βρείτε εδώ.
Οι δηλώσεις συμμετοχής στο σεμινάριο μπορούν να γίνονται με ηλεκτρονικό ταχυδρομείο στην διεύθυνση psxbe.official@gmail.com. Η σειρά προτεραιότητας θα τεκμηριώνεται μέσω της ημερομηνίας αποστολής της δήλωσης.

Η ποιότητα του πόσιμου νερού
2019-02-23 11:00 - 14:00 | Αίθουσα Εκδηλώσεων ΕΕΧ, ΟΔΟΣ ΚΑΝΙΓΓΟΣ 27, ΑΘΗΝΑ, 106 82
Το Περιφερειακό Τμήμα ΕΕΧ /Αττικής & Κυκλάδωνμε το Επιστημονικό Τμήμα ΕΕΧ /Αναλυτικής Χημείας, διοργανώνει στις 23 Φεβρουαρίου 2019 ημέρα Σάββατο και ώρες 11.00 – 14.00 ενημερωτική ημερίδα με θέμα :
«Η ποιότητα του πόσιμου νερού».
Η ημερίδα θα πραγματοποιηθεί στην αίθουσα εκδηλώσεων της Ένωσης Ελλήνων Χημικών (Κάνιγγος 27, 6οςόροφος) και είναι ανοιχτή σε όσους συναδέλφους ενδιαφέρονται.
(Υπάρχει η δυνατότητα να δοθεί βεβαίωση παρακολούθησης για όποιον από τους συμμετέχοντες ενδιαφέρεται)
